**รายงานการประชุมกำนัน ผู้ใหญ่บ้าน ฯลฯ**

**ประจำเดือนพฤษภาคม 2566 ครั้งที่ 5/2566**

**วันอังคารที่ 2 พฤษภาคม 2566 เวลา 09.00 น.**

**ณ ห้องประชุมอำเภอแม่ระมาด ชั้น 2 อำเภอแม่ระมาด จังหวัดตาก**

**…………………………………………………….**

**ผู้เข้าร่วมประชุม**

1. นายเลิศศักดิ์ ทับผึ้ง นายอำเภอแม่ระมาด

2. นายบุญเหลี่ยม ตาคำ ปลัดอำเภอหัวหน้ากลุ่มงานบริหารงานปกครองอำเภอ

3. พ.ต.ท.ขวัญพัฒน์ คำมั่น (แทน)ผู้กำกับการสถานีตำรวจภูธรแม่ระมาด

4. นายพิทักษ์ ศิลา (แทน)ผู้อำนวยการโรงพยาบาลแม่ระมาด

5. นายขวัญชัย กันทะใจ สาธารณสุขอำเภอแม่ระมาด

6. นางนิภาพร วงษ์สะอาด เกษตรอำเภอแม่ระมาด

7. นายสุนทร หล่อปรีชา ปศุสัตว์อำเภอแม่ระมาด

8. นายสมิตร พันเรืองเดช พัฒนากรอำเภอแม่ระมาด

9. นายอภิชัย คำลำปาง ท้องถิ่นอำเภอแม่ระมาด

10. ร.ท.ธรรมนูญ ยิ่งยง ผู้บังคับกองร้อยทหารพรานที่ 3505

11. ร.ท.ปรีชา จงศรี หัวหน้าชุดสัมพันธ์มวลชน ที่ 3105

12. นายเจริญ สุกจันทร์ กธจ.ตาก

**เริ่มประชุมเวลา 09.00 น.**

เมื่อที่ประชุมพร้อมแล้ว นายเลิศศักดิ์ ทับผึ้ง ตำแหน่ง นายอำแภอแม่ระมาด กล่าวเปิด การประชุมประจำเดือน**พฤษภาคม 2566** ตามระเบียบวาระ ดังนี้

**ระเบียบวาระที่ 1 เรื่อง ประธานแจ้งที่ประชุมทราบและประสานการปฏิบัติงานในพื้นที่อำเภอแม่ระมาด**

- ไม่มี

**ระเบียบวาระที่ 2 เรื่อง การรับรองรายงานการประชุมกำนัน ผู้ใหญ่บ้านฯลฯ เมื่อวันที่ 2 พฤษภาคม 2566 เวลา 13.30 น. ณ หอประชุมอำเภอแม่ระมาด** โดยอำเภอแม่ระมาดได้จัดทำรายงานการประชุมกำนัน ผู้ใหญ่บ้านฯลฯ ประจำเดือนพฤษภาคม 2566 โดยสามารถดาวน์โหลดรายงานการประชุมดังกล่าวได้ที่เว็บไซต์อำเภอแม่ระมาด www.maeramat.com หัวข้อ “ประชุมกำนัน ผู้ใหญ่บ้าน”

**ที่ประชุม** รับทราบ

**ระเบียบวาระที่ 3 เรื่องแจ้งเพื่อทราบ**

3.1 นโยบายของผู้บังคับบัญชา/ เรื่องจากการประชุมคณะกรมการจังหวัดตาก เมื่อวันที่ 24 เมษายน 2566

**ประธาน** แจ้งให้ที่ประชุมทราบดังนี้ ผู้บังคับบัญชาได้เน้นย้ำข้อราชการดังนี้

1. ติดตามผู้ที่เข้ารับการฟื้นฟูผิดยาเสพติด

2. เข้มงวดกวดขันตรวจตราสถานบริการ/โรงแรม ฯลฯ ในพื้นที่

3. ขอเชิญลงทะเบียนติดตั้ง แอปพลิเคชัน ThaiD

4. การรายงานสถานการณ์อุทกภัยในพื้นที่หากเกิดเหตุให้มีการรายงานให้ทราบทันที

5. ให้ส่วนราชการวางตัวเป็นกลางทางการเมือง

ส่วนที่เหลือเราจะได้พูดในวาระถัดไปครับ

**มติที่ประชุม** รับทราบ

-2-

**ระเบียบวาระที่ 4 เรื่องของหน่วยงานต่างๆ**

**1) ที่ทำการปกครองอำเภอแม่ระมาด**

**1.1 ปกครองอำเภอแม่ระมาด**

(1) พระราชกฤษฎีกายุบสภาผู้แทนราษฎร พ.ศ. 2566

**ปลัดอำเภอหัวหน้ากลุ่มงานบริหารงานปกครองอำเภอ** นำแจ้งที่ประชุมทราบดังนี้ ด้วยกรมการปกครองได้แจ้งว่า พระราชกฤษฎีกายุบสภาผู้แทนราษฎร พ.ศ. 2566 มีผลบังคับเมื่อวันที่ 20 มีนาคม 2566 เป็นวันเลือกตั้งสมาชิกสภาผู้แทนราษฎร จังหวัดตาก จึงแจ้งแนวทางปฏิบัติในการเลือกตั้งสมาชิกสภาผู้แทนราษฎร พ.ศ. 2566

**มติที่ประชุม** รับทราบ

(2) ข้อมูลผู้ลงทะเบียนขอใช้สิทธิออกเสียงลงคะแนนก่อนวันเลือกตั้ง

**ปลัดอำเภองานสำนักงานอำเภอแม่ระมาด** นำแจ้งที่ประชุมทราบดังนี้ สำนักงานคณะกรรมการการเลือกตั้งประจำจังหวัดตาก ขอส่งข้อมูลผู้ลงทะเบียนขอใช้สิทธิออกเสียงลงคะแนนก่อนวันเลือกตั้งในเขตเลือกตั้งและข้อมูลผู้ลงทะเบียนขอใช้สิทธิออกเสียงลงคะแนนก่อนวันเลือกตั้ง และบัดนี้ การลงทะเบียนขอใช้สิทธิออกเสียงลงคะแนนสมาชิกสภาผู้แทนราษฎรก่อนวันเลือกตั้งเสร็จสิ้นแล้ว มีจำนวนผู้ลงทะเบียนขอใช้สิทธิออกเสียงลงคะแนนก่อนวันเลือกตั้งในเขตเลือกตั้ง จำนวน 18,880 คน และมีจำนวนผู้ลงทะเบียนขอใช้สิทธิลงคะแนนก่อนวันเลือกตั้งนอกเขตเลือกตั้ง (อินเตอร์เนต+สำนักทะเบียนนอกเขต) จำนวน 2,216,950 คน

**มติที่ประชุม** รับทราบ

(3) กำชับมาตรการรักษาความปลอดภัย และความสงบเรียบร้อยในการจัดงานรื่นเริง หรืองานเทศกาลสำคัญ

**ปลัดอำเภองานสำนักงานอำเภอแม่ระมาด** นำแจ้งที่ประชุมทราบดังนี้ ในคราวประชุมคณะอนุกรรมการป้องกันและปราบปรามการกระทำความความผิดตามพระราชบัญญัติควบคุมเครื่องดื่มแอลกอฮอล์ พ.ศ. 2551 ครั้งที่ 2/2562 เมื่อวันที่ 5 สิงหาคม 2562 ได้มอบหมายให้กระทรวงมหาดไทยจัดประชุมหารือโดยเชิญหน่วยงานที่เกี่ยวข้องร่วมกันกำหนดมาตรการแนวทาง กฎ ระเบียบ เกี่ยวกับการจัดงานรื่นเริงและกิจกรรมต่างๆ ในช่วงเทศกาล ซึ่งกระทรวงมหาดไทยพิจารณาแล้วเห็นว่า เพื่อให้มาตรการรักษาความปลอดภัย และความสงบเรียบร้อยในการจัดงานรื่นเริง หรืองานเทศกาลสำคัญเป็นไปด้วยความเรียบร้อย มีประสิทธิภาพ และบรรลุผลอย่างเป็นรูปธรรม สามารถสร้างความปลอดภัยสาธารณะให้เกิดขึ้นแก่ประชาชน นักท่องเที่ยว และผู้ที่เกี่ยวข้อง จึงขอกำชับให้อำเภอปฏิบัตามหนังสือ โดยเคร่งครัด และดำเนินการดังนี้

1. ให้เจ้าหน้าที่จัดประชุมชี้แจงซักซ้อมแก่ผู้ประกอบการ ผู้จัดกิจกรรมหรือผู้ที่เกี่ยวข้อง เป็นระยะๆ ในด้านต่างๆ

2. กรณีที่มีการจำหน่ายเครื่องดื่มแอลกอฮอล์ให้เข้มงวด กวดขัน และตรวจตราผู้จัดกิจกรรมให้ปฏิบัติตามพระราชบัญญัติควบคุมเครื่องแอลกอฮอล์ พ.ศ. 2551

3. การจัดงานรื่นเริง หรือองานเทศกาลสำคัญไม่ว่าจะจัดในที่เคหสถานที่สาธารณสถาน หรือในสถานประกอบการที่เปิดให้บริการในลักษณะคล้ายสถานบริการที่เข้าข่ายต้องใช้เครื่องเสียงจะต้องได้รับอนุญาตให้ทำการโฆษณาโดยใช้เครื่องเสียงตามพระราชบัญญติควบคุมการโฆษณาโดยใช้เครื่องขยายเสียง พ.ศ. 2543 โดยในเขตเทศบาล มีนายกเทศมนตรีเป็นพนักงานเจ้าหน้าที่ นอกเขตเทศบาลมีนายอำเภอเป็นเจ้าพนักงานเจ้าหน้าที่

-3-

4. กรณีที่มีการจัดกิจกรรมในลักญณะที่มีการใช้น้ำหรือฟองโฟมขอความร่วมมือให้ผู้จัดกิจกรรมใช้อุปกรณ์ที่มีมาตรฐานที่ผลิตภัณฑ์อุตสาหกรรม (มอก.)

5. ให้แต่งตัวมิดชิดไม่โป๊เปือย

6. ควบคุมจำนวนผู้เข้าร่วมกิจกรรมให้สัมพันธ์กับประเภทกิจการใช้อาคารหรือขนาดพื้นที่ที่ใช้จัดกิจกรรม ไม่ให้แออัดหนาแน่นจนเกินไป

**มติที่ประชุม** รับทราบ

(4) การณรงค์ไปใช้สิทธิเลือกตั้งสมาชิกสภาผู้แทนราษฎร ในวันที่ 9 พฤษภาคม 2566

**ปลัดอำเภอหัวหน้ากลุ่มงานบริหารงานปกครองอำเภอ** นำแจ้งที่ประชุมทราบดังนี้ ด้วยสำนักงานคณะกรรมการการเลือกตั้ง ได้จัดทำโครงการพัฒนานวัตกรรมช่องทาง การเข้ามามีส่วนร่วมทางการเมือง ประชาสัมพันธ์เชิญชวนไปใช้สิทธิเลือกตั้งสมาชิกสภาผู้แทนราษฎร พ.ศ. 2566 ในกิจกรรมรณรงค์โค้งสุดท้ายเลือกตั้งสมาชิกสภาผู้แทนราษฎร (BIG DAY) โดยมีวัตถุประสงค์เพื่อกระตุ้นให้ประชาชนผู้มีสิทธิเลือกตั้งมีความตื่นตัวออกมาใช้สิทธิเลือกตั้ง ในวันอาทิตย์ที่ 14 พฤษภาคม 2566 จัดกิจกรรมพร้อมกันทั่วประเทศ ในวันอังคารที่ 9 พฤษภาคม 2566 อำเภอแม่ระมาดจึงขอเชิญท่านพร้อมด้วยข้าราชการ พนักงาน ลูกจ้าง และประชาชนเข้าร่วมกิจกรรมรณรงค์โค้งสุดท้ายเลือกตั้งสมาชิกสภาผู้แทนราษฎร (BIG DAY) ในวันที่ 9 พฤษภาคม 2566 เวลา 08.30 น. พร้อมกันบริเวณหน้าที่โรงเรียนบ้านห้วยนกแล หมู่ที่ 2 ตำบลแม่ระมาด อำเภอแม่ระมาด จังหวัดตาก ทั้งนี้ ขอให้ผู้ร่วมกิจกรรมรณรงค์แต่งกายด้วยเสื้อโทนสีขาว

**มติที่ประชุม** รับทราบ

**1.2 สำนักงานอำเภอแม่ระมาด**

(1) การจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาส วันฉัตรมงคล วันที่ 4 พฤษภาคม 2566

**ปลัดอำเภองานสำนักงานอำเภอแม่ระมาด** นำแจ้งที่ประชุมทราบดังนี้ ด้วยวันที่ 4 พฤษภาคม 2566 และของทุกปีเป็น “วันฉัตรมงคล” ดังนั้น เพื่อเป็นการถวายความจงรักภักดีและสำนึกในพระมหากรุณาธิคุณของพระบาทสมเด็จพระเจ้าอยู่หัว จึงขอเรียนเชิญชวนหน่วยงานจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาส วันฉัตรมงคลวันที่ 4 พฤษภาคม 2566 และของทุกปี ตลอดเดือนพฤษภาคม ตามความเหมาะเป็นการถวายความจงรักภักตีและสำนึกในพระมหากรุณาธิคุณของพระบาทสมเด็จพระเจ้าอยู่หัว ดังนี้

๑. จัดตั้งโต๊ะหมู่ประดิษฐานพระบรมฉายาลักษณ์พระบาทสมเด็จพระเจ้าอยู่หัว พร้อมเครื่องราชสักการะ บริเวณอาคารสำนักงาน ตลอดเดือนพฤษภาคม ๒๕๖6

2. จัดตกแต่งสถานที่ประดับพระบรมฉายาลักษณ์พระบาทสมเด็จพระเจ้าอยู่หัว ประดับธงชาติไทยคู่กับธงอักษรพระปรมาภิไธย ว.ป.ร. พร้อมทั้งประดับผ้าระบายสีเหลืองร่วม กับผ้าระบายสีขาวบริเวณรั้วอาคารสำนักงาน ตลอดเดือนพฤษภาคม ๒๕๖6 และประดับไฟบริเวณอาคารสำนักงานให้สวยงามในระยะเวลาที่เห็นสมควร

๓. จัดทำคำถวายพระพรชัยมงคลพร้อมพระบรมฉายาลักษณ์ และสมุดลงนามถวายพระพรชัยมงคลอิเล็กทรอนิกส์บนหน้าหลักของเว็บไซของหน่วยงาน รวมทั้งเชิญชวนผู้บริหารและบุคลากรในสังกัดร่วมลงนามถวายพระพรชัยมงคล ตลอดเดือนพฤษภาคม ๒๕๖6

-4-

4. เชิญชวนบริษัท ห้างร้าน และประชาชนในจังหวัดประดับพระบรมฉายาลักษณ์

พระบาทสมเด็จพระเจ้าอยู่หัว บริเวณด้านหน้าอาคารสำนักงานและที่พักอาศัย ประดับธงชาติไทยคู่กับธงอักษรพระปรมาภิไธย ว.ป.ร. ตลอดเดือนพฤษภาคม ๒๕๖6 รวมทั้งประดับไฟบริเวณอาคารสำนักงานและที่พักอาศัยให้สวยงามในระยะเวลาตามความเหมาะสม

**มติที่ประชุม** รับทราบ

(2) ขอประชาสัมพันธ์ในการดำเนินโครงการบริจาคอะลูมิเนียมเพื่อจัดทำขาเทียมพระราชทาน

**ปลัดอำเภองานสำนักงานอำเภอแม่ระมาด** นำแจ้งที่ประชุมทราบดังนี้ ด้วยจังหวัดตาก แจ้งว่าได้ประชาสัมพันธ์โครงการบริจาคอะลูมิเนียมเพื่อจัดทำขาเทียมพระราชทานประจำปี ๒๕๖๖ ของกรมควบคุมมลพิษ โดยมีวัตถุประสงค์เพื่อสร้างจิตสำนึกของประชาชน ให้เกิดความร่วมมือในการคัดแยกขยะมูลฝอยที่มีอะลูมิเนียมเป็นส่วนประกอบ ซึ่งสามารถนำมาใช้ประโยชน์ได้ โดยการเก็บรวบรวมนำมาบริจาคให้กับมูลนิธิขาเทียมในสมเด็จพระศรี นครินทราบรมราชชนนี สำหรับใช้เป็นต้นทุนการจัดทำอุปกรณ์ขาเทียมให้แก่ผู้พิการและผู้สูงอายุ โดยสามารถส่งมอบอะลูมิเนียมได้ ดังนี้

๑. ส่งมอบโดยตรงให้กับมูลนิธิขาเทียมในสมเด็จพระศรีนครินทราบรมราชชนนีจังหวัดเชียงใหม่

๒. ส่งมอบให้ที่อาคารกรมควบคุมมลพิษ กรุงเทพมหานคร

๓. ส่งผ่านบริษัท ไปรษณีย์ไทย จำกัด (ไม่เสียค่าใช้จ่าย) โดยบรรจุใส่กล่องหรือชอง และชั่งน้ำหนักต่อบรรจุภัณฑ์แล้วต้องไม่เกิน 5 กิโลกรัม โดยส่งมาที่ “โครงการบริจาคอะลูมิเนียมเพื่อจัดทำขาเทียมพระราชทาน กรมควบคุมมลพิษ เลขที่ ๙๒ ซอยพหลโยธิน ๗ ถนนพหลโยธิน เขตพญาไท กรุงเทพฯ ๑๐๔๐๐”

๔. นำอะลูมิเนียมที่ได้รับจากการบริจาค/เก็บรวบรวมไว้ จำหน่ายให้กับร้านรับซื้อ ซองเก่าและนำเงินฝากเข้าบัญชีออมทรัพย์ ชื่อ “มูลนิธิขาเทียม”

อำเภอแม่ระมาดจึงขอความร่วมมือหน่วยงานจากองค์กรปกครองส่วนท้องถิ่นทุกแห่งดำเนินการประชาสัมพันธ์เชิญชวนให้ข้าราชการ พนักงาน กำนัน ผู้ใหญ่บ้าน ผู้นำชุมชน ภาคเอกชนและประชาชนในพื้นที่รับผิดชอบให้ทราบโดยทั่วกัน เพื่อร่วมบริจาคตามช่องทางข้างต้น หรือรวบรวมส่งได้ที่สำนักงานทรัพยากรธรรมชาติและสิ่งแวดล้อมจังหวัดตาก ศาลากลางจังหวัดตาก ถนนพหลโยธินตำบลหนองหลวง อำเภอเมือง จังหวัดตาก ๖๓๐๐๐ ที่เป็นจุดรับบริจาคอลูมิเนียม เพื่อส่งต่อให้กรมควบคุมมลพิษต่อไป

**มติที่ประชุม** รับทราบ

**1.3 ฝ่ายความมั่นคงอำเภอแม่ระมาด**

(1) การเฝ้าระวังและดูแลรักษาความปลอดภัยในพื้นที่

**ปลัดอำเภองานป้องกันอำเภอ** แจ้งที่ประชุมทราบดังนี้ ด้วยในห้วงที่ผ่านมาปรากฎข่าวสารความขัดแย้งระหว่างอิหร่านและอิสราเอล รวมถึงข่าวสารเครือข่ายกลุ่มผู้ก่อเหตุในพื้นที่จังหวัดชายแดนภาคใต้เคลื่อนไหวนอกพื้นที่ในลักษณะการจัดกิจกรรมเชิงสัญลักษณ์สอดแทรกแนวคิดสะท้อนความรุนแรง โดยใช้ชุมชนมุสลิมหรือสถาบันการศึกษาในพื้นที่เพื่อจัดกิจกรรมดังกล่าว และมีเครือข่ายกลุ่มผู้ก่อเหตุรุนแรงบางรายได้เข้ามาสมัครทำงานรับจ้างนอกพื้นที่จังหวัดชายแดนภาคใต้ในการนี้ เพื่อให้การเฝ้าระวังและดูแลรักษาความปลอดภัยในพื้นที่เป็นไปด้วยความเรียบร้อยจังหวัดจึงขอให้ท่านดำเนินการ ดังนี้

-5-

๑. บูรณาการการปฏิบัติร่วมกันระหว่างฝ่ายปกครอง ตำรวจ ทหาร และหน่วยงาน

ด้านความมั่นคงในพื้นที่ เพื่อแลกเปลี่ยนข่าวสารเชิงลึก พร้อมทั้งติดตามและเฝ้าระวังบุคคลที่มีประวัติด้านความมั่นคง ซึ่งเดินทางมาจากพื้นที่จังหวัดชายแดนภาคใต้ อาจเข้ามาพักอาศัย และทำงานในพื้นที่รวมถึงให้สอดส่องดูแดชุมนุมมุสลิมและสถาบันการศึกษาในพื้นที่ มิให้ถูกใช้เป็นพื้นที่สนับสนุนการเคลื่อนไหว

2. ยกระดับการเฝ้าระวังและรักษาความปลอดภัยสถานที่สำคัญ เพื่อป้องกันการ ก่อเหตุอาทิ สถานที่ราชการ ห้างสรรพสินค้า/ แหล่งธุรกิจสำคัญ ท่าอากาศยาน สถานีขนส่ง แหล่งท่องเที่ยว/สถานที่จัดกิจกรรมที่มีนักท่องเที่ยวรวมตัวกันเป็นจำนวนมาก สถานกงสุลของต่างชาติและศาสนสถานของชาวอิสราเอล (ถ้ามี) เป็นต้น โดยให้พิจารณารูปแบบหรือแนวทางการดำเนินการให้เหมาะสม

3. กรณีปรากฏเหตุสำคัญเร่งด่วน ให้รายงานที่ทำการปกครองจังหวัดตากทราบ โดยทันทีเพื่อที่อำเภอจะได้รายงานจังหวัดทราบต่อไป

**มติที่ประชุม** รับทราบ

**3) ศูนย์ปฎิบัติการป้องกันและปราบปรามยาเสพติดอำเภอแม่ระมาด**

**(ศป.ปส.อ.แม่ระมาด) /ฝ่ายความมั่นคงอำเภอแม่ระมาด**

(1) เรื่อง สรุปผลการดำเนินงานยาเสพติด ประจำเดือนเมษายน 2566

ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด)

**1. ด้านการป้องกันยาเสพติด**

1.1 ฝ่ายปกครองอำเภอแม่ระมาดได้เข้าทำการตรวจตราสถานบริการหรือสถานประกอบการ สถานบันเทิง ร้านอาหาร ร้านเกมส์/อินเตอร์เน็ต และสถานที่สำคัญต่างๆ ให้ปฏิบัติตามกฎหมาย เป็นประจำ สัปดาห์ละ 2 ครั้ง ผลการปฏิบัติงานเป็นไปด้วยความเรียบร้อย ไม่พบการกระทำความผิดตามกฎหมายว่าด้วย สถานบริการและกฎหมายอื่นที่เกี่ยวข้องแต่อย่างใด

1.2 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้านในพื้นที่อำเภอแม่ระมาด ร่วมกันตั้งจุดตรวจ/จุดสกัด ในพื้นที่อำเภอแม่ระมาด ทั้ง 6 ตำบล จำนวน 6 ครั้ง ผลปรากฏเหตุการณ์ปกติ ไม่พบผู้กระทำผิดกฎหมายแต่อย่างใด

1.3 ฝ่ายปกครองอำเภอแม่ระมาด พร้อมด้วย กำนันและผู้ใหญ่บ้าน ในพื้นที่อำเภอแม่ระมาดได้ร่วมกันลาดตระเวนในพื้นที่หมู่บ้าน/ชุมชน พื้นที่เสี่ยง/พื้นที่ชายแดน สถานที่สำคัญต่าง ๆ เป็นประจำสัปดาห์ละ 2 ครั้ง ผลปรากฏเหตุการณ์ปกติ ไม่พบผู้กระทำผิดกฎหมายแต่อย่างใด

**2. ด้านการปราบปราม**

-จับกุมคดียาเสพติด (ยาบ้า) จำนวน 9 คดี

- ผู้ต้องหา จำนวน 10 ราย

ข้อกล่าวหาแยกเป็น “เสพยาเสพติด” จำนวน 4 คดี

“ครอบครอง” จำนวน 1 คดี

“จำหน่าย” จำนวน 1 คดี

“นำเข้า” จำนวน - คดี

“ของกลาง” จำนวน 783 เม็ด

-6-

**๓. ด้านการบำบัด**

- ศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ. แม่ระมาด) ได้ส่งตัวผู้สมัครใจบำบัดฟื้นฟู เข้ารับการบำบัดฯ ในสถานพยาบาล (โรงพยาบาลแม่ระมาด) จำนวน 1 ราย

- รายงานผลการดำเนินงานด้านการบำบัดรักษายาเสพติด ประจำเดือน เมษายน 2566 ซึ่งจะให้โรงพยาบาลแม่ระมาดได้ได้พูดในวาระต่อไปครับ

**4. ด้านการบริหารจัดการ**

- ประชุมศูนย์ปฏิบัติการป้องกันและปราบปรามยาเสพติดอำเภอแม่ระมาด (ศป.ปส.อ.แม่ระมาด) ประจำทุกเดือน

**มติที่ประชุม** รับทราบ

**4)** **ศูนย์ดำรงธรรมอำเภอแม่ระมาด**

(1) แจ้งช่องทางประชาสัมพันธ์เตือนประชาชนมิให้ถูกหลอกลวงจากกลุ่มมิจฉาชีพ

**ปลัดอำเภอหัวหน้ากลุ่มงานบริหารงานปกครองอำเภอ** นำแจ้งที่ประชุมทราบดังนี้ ด้วยกรมการปกครองแจ้งว่า ได้รับหนังสือจากสำนักงานปลัดกระทรวงมหาดไทยว่า สำนักตรวจราชการและเรื่องราวร้องทุกข์ สำนักงานปลัดกระทรวงมหาดไทย ได้ตรวจสอบพบเพจ Facebook ชื่อ "ศูนย์ดำรงธรรม"ได้นำตราสัญลักษณ์ของศูนย์ดำรงธรม ๑๕67 เป็นรูปประจำตัวแตะภาพหน้าปกโดยให้ประชาชนแจ้งเบาะเสและหลักฐานประวัติการสนทนา รวมถึงใบแจ้งการโอนงิน (สลิป) ที่ถูกอ้อโกงไปที่บัญชี UNE ชื่อว่า "ศูนย์ช่วยเหลือ" รหัสประจำตัวบัญชี (LNE ID) ว่า “@momdain” และกองบังคับการตรวจสอบและวิเคราะห์อาชญากรรมทางเทคโนโลยี (บก.ตอท) ได้แจ้งผ่านเพจ Facebook ว่าได้ตรวจสอบพบเพจ Facebook ปลอมชื่อ สอบสวน การป้องกัน และปราบปรามการกระทำผิด ทางเทคโนโลยี" ซึ่งได้น้ำตราสัญลักษณ์ ของหน่วยงานมาใช้เพื่อสร้างความน่าเชื่อถือในการหลอกลวงประชาชนทำให้ประชาชนที่พบเห็นเพจดังกล่าวเชื่อว่าเป็นเพจจริง และเมื่อมีประชาชนติดต่อเข้าไปทาง Facebook Messenger มิจฉาชีพจะสร้างรหัสประจำตัวบัญชี (LNE ID) พร้อมลิงก์เพิ่มเพื่อนซึ่งใช้บัญชี,UNE ชื่อว่า "ศูนย์ช่วยเหลือ" ซึ่งเป็นบัญชีเดียวกันกับเพจ Facebook ชื่อ "ศูนย์ดำรงธรรม" ข้างต้น โดยจากการตรวจสอบบัญชี LINE ชื่อว่า “ศูนย์ช่วยเหลือ” ดังกล่าวได้แอบอ้างเป็นเจ้าหน้าที่ สามารถช่วยเหลือและติดตามคดีที่ประชาชนตกเป็นเหยื่อของมิจอาชีพได้ จากนั้นจะขอข้อมูลส่วนตัวของเหยื่อ เช่น ชื่อนามสกล วันเดือนปีเกิด หมายเลขบัตรประจำตัวประชาชน หมายเลขโทรศัพท์ อีเมลและข้อมูลทางการเงินของเหยื่อ เช่น หมายเลขบัญชีญาคารเลขบัตรโครดิต รว่มไปถึงหลักฐานทางคดีอื่นๆ ซึ่งผู้ที่แอบอ้างอาจนำข้อมูลดังกล่าวที่ได้ไปใช้แสงหาประโยชน์โดยมิชอบได้ เช่น การน้ำข้อมูลไปโจรกรมข้อมูล (Hack) บัญชีสื่อสังคมออนไลน์และใช้หลอกยืมเงินผู้อื่น หรือใช้รหัสบัตรครดิตไปซื้อสินคำและบริการ หรือโอนเงินจากบัญชีธนาคาร รวมถึงอาจนำข้อมูลไปขายให้กับกลุ่มมิจฉาชีพอื่นและแอบอ้างทำเรื่องที่ผิดกฎหมายต่างๆ

**มติที่ประชุม** รับทราบ

**5) ศูนย์อำนวยการจิตอาสาพระราชทานอำเภอแม่ระมาด**

**ปลัดอำเภอหัวหน้ากลุ่มงานบริหารงานปกครองอำเภอ**  แจ้งที่ประชุมทราบดังนี้ ขอเชิญร่วมกิจกรรมจติอาสาพัฒนาเนื่องในวันฉัตรมงคล ในวันพฤหัสบดีที่ 4 พฤษภาคม 2566 เวลา 09.00 น. ณ บริเวณอ่างเก็บน้ำแม่หินหลวงน้อยพื้นที่โครงการหลวงเลอตอ หมู่ที่ 10 ตำบลแม่ตื่น อำเภอแม่ระมาด จังหวัดตาก ซึ่งจะมีผู้ว่าราชการจังหวัดตาก รองผู้ว่าราชการจังหวัดตาก แม่ทัพภาค มาร่วมกิจกรรมในครั้งนี้ด้วยครับ

-7-

มติที่ประชุม รับทราบ

**6) ศูนย์ปฏิบัติการควบคุมโรคอำเภอแม่ระมาด (ศปก.อ.แม่ระมาด)**

(1) เรื่องรายงานสถานการณ์โรคติดเชื้อไวรัสโคโรนา 2019 (COVID - 19)(สาธารณสุขอำเภอแม่ระมาด) แจ้งที่ประชุมทราบดังนี้ สถานการณ์จังหวัดตาก รายงานข้อมูลระหว่างวันที่ 16 – 22 เมษายน 2566 พบผู้ป่วยยืนยัน 14 ราย ผู้ติดเชื้อเข้าข่าย (ATK) 37 ราย ผู้ป่วยยืนยันสะสมตั้งแต่ 1 มกราคม 2566 79 ราย ผู้ป่วยยืนยันสะสมตั้งแต่ปี 2563 40,184 ราย ไม่พบผู้เสียชีวิตในห้วงระยะเวลาดังกล่าว สำหรับสถานการณ์เชื้อไวรัสโคโรนา 2019 ของอำเภอแม่ระมาด ข้อมูลระหว่างวันที่ 16 – 22 เมษายน 2566ไม่พบผู้ป่วยแต่อย่างใด

**มติที่ประชุม** รับทราบ

**7) สาธารณสุขอำเภอแม่ระมาด** แจ้งที่ประชุมทราบดังนี้

(1) สถานการณ์โรคไข้เลือดออก ในปี 2566 อำเภอแม่ระมาดพบผู้ป่วยจำนวนทั้งสิ้น 48 ราย คิดเป็นอัตราป่วย 115.04 ประชากรแสนคน ไม่พบผู้ป่วยเสียชีวิต โดยมีรายละเอียดดังนี้

ตำบลแม่ระมาด พบผู้ป่วยจำนวน 6 คน

ตำบลแม่จะเรา พบผู้ป่วยจำนวน 10 คน

ตำบลขะเนจื้อ พบผู้ป่วยจำนวน 19 คน

ตำบลแม่ตื่น พบผู้ป่วยจำนวน 0 คน

ตำบลสามหมื่น พบผู้ป่วยจำนวน 0 คน

ตำบลพระธาตุ พบผู้ป่วยจำนวน 13 คน

(2) สถานการณ์โฏรคไข้มาลาเรียช่วง 4 สัปดาห์ จำนวน 518 ราย โดยที่มีพื้นที่รายงานที่เกิดโรคจำนวน 1 จังหวัด 6 อำเภอ 30 ตำบล 101 หมู่บ้าน 154 กลุ่มบ้าน

1. อำเภอท่าสองยาง 215 ราย

2. อำเภออุ้มผาง 154 ราย

3. อำเภอพบพระ 73 ราย

4. อำเภอแม่สอด 41 ราย

5. อำเภอแม่ระมาด 24 ราย

6. อำเภอวังเจ้า 11 ราย

**มติที่ประชุม** รับทราบ

**8) โรงพยาบาลแม่ระมาด**

รายงานผลการดำเนินงานด้านการบำบัดรักษายาเสพติด ประจำเดือนเมษายน 2566

1. ผลการดำเนินงานการบำบัดรักษา แยกตามประเภทสารเสพติด ปีงบประมาณ 2566 (ต.ค.65-27 เม.ย. 66) **จำนวน 367 คน** (ตามระบบ บสต.)

1.1 จำนวนผู้เข้ารับการบำบัดรวมทั้งหมด 367 คน แยกตามประเภทสารเสพติดดังนี้ ยาบ้า 47 ราย/เฮโรอิน 3 ราย/กัญชา 4 ราย/ฝิ่น 309 ราย/ไอซ์ 4 ราย

2.ข้อมูลผู้เข้ารับการบำบัดรักษา แยกตามประเภทและวิธีการบำบัด เดือน เมษายน 2566

-8-

2.1 กลุ่มผู้ใช้สารเสพติด ประเภท ยาบ้า กัญชา ไอซ์ ทรามาดอล จำนวนผู้บำบัดทั้งหมด 6 คน รายใหม่ 3 คน (สมัครใจ 2 คน ระบบบังคับ 1 คน)/ รายเก่าบำบัดต่อเนื่อง 3 คน รายใหม่มาจาก ต.แม่ระมาด 1 คน ต.แม่จะเรา 3 คน ต.ขะเนจื้อ 1 คน ต.สามหมื่น - คน ต.แม่ตื่น - คน ต.พระธาตุ 1 คน ต.แม่หละ - คน

2.2 กลุ่มผู้ใช้สารเสพติด ประเภท ฝิ่น จำนวนผู้บำบัดทั้งหมดในเดือน(ใหม่+เก่า) 312 คน สมัครใจ 5 ราย/บำบัดต่อเนื่อง 194/วิธีบำบัด (รวมทั้งรายใหม่รายเก่า) 312 คน หมายเหตุ เหตุ รายใหม่ มาจาก ต.แม่ระมาด - คน ต.แม่จะเรา 1 คน ต.ขะเนจื้อ 2 คน ต.สามหมื่น 2 คน ต.แม่ตื่น - คน ต.พระธาตุ - คน

2.3 ข้อมูลการบำบัดด้วยเมทาโดน/BNX แยกตามจุดบริการ จำนวน 9 จุดบริการ เดือน เมษายน 2566 โรงพยาบาลแม่ระมาด 119 คน/รพ.สต.แสม 13 คน/รพ.สต.หนองหลวง 19 คน/รพ.สต.คำหวัน 50 คน/สสช.ห้วยน้ำเย็น 23 คน/สสช.ห้วยสินา 25/สสช.ห้วยโป่ง57

3. ผลงานการนำผู้มีพฤติกรรมก้าวร้าวรุนแรง จากการมีปัญหาด้านจิตเวช/ยาเสพติดเข้าสู่ระบบบริการ จำนวน ..2....รายดังนี้

4. ผลงานการค้นหาผู้ติดฝิ่นรายใหม่และนำเข้าสู่ระบบการบำบัดรักษา โดยภาคประชาสังคม(กลุ่มมอบความหวัง) รพ.สต.เครือข่าย และโรงพยาบาลแม่ระมาด เดือน เมษายน

1. วันที่ 8 เมษายน 2566 จุดบริการ รพ.แม่ระมาด เป็นผู้ใช้ยาที่อยู่ต.แม่ระมาด แม่จะเรา ขะเนจื้อ พระธาตุ

2. วันที่ 9 เมษายน 2566จุดบริการ รพ.สต.คำหวัน เป็นผู้ใช้ยาที่อยู่ ต.แม่ตื่น ม.1,2,3,4,5,6,8,9,12

3. วันที่ 10 เมษายน 2566 จุดบริการ สสช.ห้วยโป่ง เป็นผู้ใช้ยาที่อยู่ ต.แม่ตื่น ม.7,10,11,13

4. วันที่ 14 เมษายน 2566 จุดบริการ รพ.สต.หนองหลวง เป็นผู้ใช้ยาที่อยู่ ต.สามหมื่น

**มติที่ประชุม** รับทราบ

**9) เกษตรอำเภอแม่ระมาด** แจ้งที่ประชุมทราบดังนี้

สำนักงานสถิติจะดำเนินการสำมะโนการเกษตร เป็นการดำเนินการทางส​ถิติที่เกี่ยวกับการรวบรวมข้อ​​มูลโครงสร้างพื้นฐานด้านการเกษตรจากผู้ถือครองทำการเกษตร ​(ครัวเรือน/สถานประกอบการเกษตร) ทุกราย ทั้งที่อยู่ในระบบทะเบียนเกษตรกรและนอกระบบทะเบียนเกษตรกร โดยดำเนินการในทุกพื้นที่ของประเทศเพื่อนำมาประมวลผลเป็นข้อมูลสถิติและเผยแพร่ข้อมูลสำหรับผู้ใช้ข้อมูลเปรียบเสมือนการฉายภาพนิ่งของการทำการเกษตรของประเทศไทย ณ วันสำมะโน ซึ่งในภาพนิ่งนั้นแสดงให้เห็นประเทศไทยมีจำนวนผู้ถือครองและเนื้อที่ถือครองทำการเกษตรเท่าใด อยู่ที่ไหนบ้าง (จังหวัด อำเภอ ตำบล หมู่บ้าน)ทำกิจกรรมการเกษตรอะไรบ้างและดำเนินการอย่างไรและมีลักษณะทางประชากรศาสตร์และลักษณะทางเศรษฐกิจและสังคมอย่างไรบ้าง **วัตถุประสงค์**

**​**    1. เพื่อเก็บรวบรวมข้อมูลโครงสร้างพื้นฐานทางการเกษตร ได้แก่ จำนวนผู้ถือครองและเนื้อที่ ถือครองทำการเกษตร การเพาะเลี้ยงสัตว์น้ำในพื้นที่น้ำจืด การทำนาเกลือสมุทร การใช้ประโยชน์ในที่ถือครอง การถือครองที่ดิน เนื้อที่เพาะปลูกพืช เนื้อที่ทำนาเกลือสมุทร และเนื้อที่

-9-

เพาะเลี้ยงสัตว์น้ำในพื้นที่น้ำจืด จำนวนการเลี้ยง ปศุสัตว์  การใช้ปุ๋ย การใช้เครื่องจักรเครื่องมือเพื่อการเกษตร และกำลังแรงงานที่ใช้ในการเกษตร เป็นต้น

    2. เพื่อให้มีข้อมูลดังกล่าวทั้งในระดับประเทศและระดับท้องถิ่น สำหรับใช้ประกอบ การวางแผนพัฒนาในระดับ ​ประเทศและระดับท้องถิ่นต่อไป

    3. เพื่อศึกษาการเปลี่ยนแปลงของโครงสร้างพื้นฐานทางการเกษตรในรอบ 10 ปีที่ผ่านมา  
    4. เพื่อหาครัวเรือนประมงน้ำจืด ครัวเรือนประมงทะเล และครัวเรือนเพาะเลี้ยงสัตว์น้ำชายฝั่ง (รวมเพาะพันธุ์)

**มติที่ประชุม** รับทราบ

**10) สำนักงานพัฒนาชุมชนอำเภอแม่ระมาด**

- ไม่มีเรื่องเสนอที่ประชุม

**มติที่ประชุม** รับทราบ

**11) สำนักงานปศุสัตว์อำเภอแม่ระมาด** แจ้งที่ประชุมทราบดังนี้

ขอแจ้งประชาสัมพันธ์การผาตัดทำหมัน สุนัข แมว และสำนักงานปศุสัตว์จะดำเนินการฉีดวัคซีนโรคลัมปีสกิน ให้กับวัวฟรี

**มติที่ประชุม** รับทราบ

**19)** **ท้องถิ่นอำเภอแม่ระมาด**

- ไม่มีเรื่องเสนอที่ประชุม

**มติที่ประชุม** รับทราบ

**ระเบียบวาระที่ 5 เรื่องเพื่อพิจารณา**

- ไม่มี

**มติที่ประชุม** รับทราบ

**ระบียบวาระที่ 6** **เรื่องอื่นๆ**

**ประธาน**แจ้งที่ประชุมทราบดังนี้

1) การจัดทำบัตรประจำตัวประชาชนเพื่อสนับสนุนการเลือกตั้งสมาชิกสภาผู้แทนราษฎร

คณะกรรมการการเลือกตั้งได้มีประกาศกำหนดให้มีการเลือกตั้งสมาชิกสภาผู้แทนราษฎร เป็นการทั่ไป ในวันอาทิตย์ที่ ๑๕ พฤษภาคม ๒๕๖๖ และกำหนดวันออกเสียงลงคะแนนก่อนวันเลือกตั้ง ณ ที่เลือกตั้งกลาง ในวันอาทิตย์ที่ ๗ พฤษภาคม ๒๕๖๖ จึงให้อำเภอ เทศบาล เปิดบริการจัดทำบัตรประจำตัวประชาชน ในวันเสาร์และอาทิตย์ ที่ ๖ - ๗ พฤษภาคม ๒56๖

ดังนั้น เพื่อเป็นการสนับสนุนการเลือกตั้งสมาชิกสกาผู้แทนราษฎรเป็นการทั่วไปดังกล่าว และในวันเสาร์และอาทิตย์ที่ ๑๓ - ๑๔ พฤษภาคม ๒๕๖๖ ตั้งแต่เวลา 0๘.๓0- 1๖.๓0 น. และในการนี้ให้ประชาสัมพันธ์ แนะนำให้ประชาชนผู้ยื่นคำขอมีบัตรหรือขอรับบริการงานต่าง ๆ ของหน่วยงานใด้ทราบว่าสามารถใช้แอปพลิเคชัน(ThaiD)เป็นหลักฐานในการแสดงตนเพื่อขอใช้สิทธิเลือกตั้งตามระเบียบคณะกรรมการการเลือกตั้งว่าด้วยการเลือกตั้งสมาชิกสภาผู้แทนราษฎร พ.ศ. ๒๕๖๖ ข้อ ๑๕1 และใช้สำหรับขอรับบริการด้านต่าง ๆ ทองหน่วยงานของรัฐผ่านระบบดิจิทัล

2) ซักซ้อมแนวทางปฏิบัติเกี่ยวกับหลักฐานในการแสดงตนเพื่อขอใช้สิทธิ์เลือกตั้งสมาชิกสภาผู้แทนราษฎรเพิ่มเติม

-10-

สำนักงานคณะกรรมการการเลือกตั้งประจำจังหวัดตาก ขอส่งแนวทางปฏิบัติเกี่ยวกับ

หลักฐานในการแสดงตนเพื่อขอใช้สิทธิเลือกตั้งสมาชิกสภาผู้แทนราษฎรเพิ่มเติม กรณีกรมส่งเสริมและพัฒนาคุณภาพชีวิตคนพิการได้มีประกาศกรมส่งเสริมและพัฒนาคุณภาพชีวิตคนพิการ เรื่อง การแสดงบัตรประจำตัวคนพิการด้วยวิธีการทางอิเล็กทรอนึกส์ โดยการแสดงผ่านแอปพสเคชัน บัตรคนพิการ ซึ่งสามารถใช้เป็หลักฐานในการแสดงตนเพื่อขอใช้สิทธิเลือกตั้ง กรณีหลักฐานภาพอิเล็กทรอนิกสที่เปิดดผ่านแอปพลิเคชันของหน่วยงานรัฐ ตามข้อ 1๕1 ของระเบียบคณะกรรมการการเลือกตั้งว่าด้วยการเลือกตั้งสมาชิกสภาผู้แทนราษฎรพ.ศ. ๒๕๖๖ มาเพื่อขอให้ท่านแจ้งผู้ที่เกี่ยวข้องในการอบรมการปฏิบัติงานของคณะกรรมการประจำหน่วยเลือกตั้งเพื่อเน้นย้ำเพิ่มเติมแก่คณะกรรมการประจำหน่วยเลือกตั้ง

**มติที่ประชุม** รับทราบ

**ปิดการประชุม เวลา 12.00 น.**

ลงชื่อ ม.ญ.เปรมใจ คติฌานัง ผู้จดบันทึกรายงานการประชุม

(เปรมใจ คติฌานัง)

ลงชื่อ พิชญุชย์ ประกอบศิลป ผู้ตรวจรับรองรายงานการประชุม

(นายพิชญุชย์ ประกอบศิลป)

ปลัดอำเภอแม่ระมาด